Lingua franca nova

Lingua franca nova u elefen ye una luenga artificial creyada por C. George Boeree (1952-2021) en 1965 y publicada en Internet en 1998. Ista luenga s'alezata en castellano, catalán, portugués, italiano y francés, con os tipicos elementos d'os pidgins.

 Historia 
C. George Boeree (1952-2021) prencipió a treballar en ella en 1965. Lo suyo obchectivo yera crear una luenga internacional que estase simpla y semellant a los idiomas criollos. Teneba en mente lo sabir u lingua franca, un pidgin utilizau en l'entorno mediterranio dende lo sieglo XIV dica bien dentrau lo XIX. Se basó en cinco luengas neolatinas ya cercanas entre él (lo francés, l'italián, lo portugués, lo espanyol y lo catalán). La LFN fació la suya aparición en Internet en 1998​.

Una d'as diferencias mas importants d'esta luenga ye lo papel que tenioron y tienen los hablantes ya que la comunidat contribuyió significativament a la suya evolución. En 2002, un tal Bjorn Madsen encetó un grupo Yahoo!. Stefan Fisahn creó tamién un wiki dedicau a esta luenga en 2005 que hue conta con mas de 1300 pachinas y 13 000 edicions​.

Existe una revista mensual clamada Orizones Nova (‘nuevos horizonts’) d'interés cheneral, publicada per David McLeod dende 2006 dica finals de 2007. Presentacions y atros textos son disponibles en doce luengas.​ Se troban tamién varios diccionarios, un tutorial y distintos textos (orichinals y traduccions).

Se pueden trobar introduccions a la luenga y gramaticas en doce idiomas, encara que no totas son buenas traduccions, per ixo los miembros d'a suya comunidat consellan estudiar-lo prencipalment en anglés u en espanyol. Lo diccionario mas completo (LFN - Inglés) estió confeccionau per Simon Davies, y tiene amán de 10 000 dentradas. Tamién, ye posible trobar chicoz diccionarios en diferents luengas que son de buena calidat.

La Wikipedia en lingua franca nova estió aprebada lo 22 d'aviento de 2017, y se creó de forma definitiva lo 18 d'abril de 2018.

Un día triste pa la luenga estió la muerte de l'autor, C. George Boeree, lo 5 de chinero de 2021.​

 Texto d'o Painuestro en lingua franca nova y aragonés 

Lingua franca nova AragonésNos Padre, ce es en sielo:  Pai nuestro, que yes en o cielo:Sante es tu nome.  Santificato siga o tuyo nombre.Tu renia va veni.  Vienga ta nusatros o reino tuyo.Tu vole va es fada, en sielo como en tera.  Y se faiga la tuya voluntat en a tierra como en o cielo.Dona nos pan dial a nos.  O pan nuestro de cada día da-lo-mos huei. Pardona nos pecas  perdona las nuestras faltascomo nos pardona los ci peca a nos.  como tamién nusatros perdonamos a os que mos faltan.No condui nos a tentia, ma proteje nos de mal.  No mos dixes cayer en a tentación y libera-mos d'o mal. La tu es la renia, la potia, e la gloria a tota tempo.  De tu ye o reino, o poder y a gloria ta cutio Sinyor.

 Referencias 

 Vinclos externos 
 Elefen - Pachina oficial d'a LFN.
 Diccionario LFN-anglés.

*